CELEX: 32020D1254
Language: hu
Date: 2020-09-07 00:00:00
Title: A Tanács (KKBP) 2020/1254 határozata (2020. szeptember 7.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról

8.9.2020   
               
               
                  HU
               
               
                  Az Európai Unió Hivatalos Lapja
               
               
                  L 294/3
               
            
         A TANÁCS (KKBP) 2020/1254 HATÁROZATA
         (2020. szeptember 7.)
         az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. július 16-án elfogadta a 2012/392/KKBP határozatot (1), amely létrehozta az Európai Unió nigeri KBVP-misszióját azzal a céllal, hogy támogassa Niger biztonsági ágazatbeli szereplőinek kapacitásépítését a terrorizmus és a szervezett bűnözés elleni küzdelem érdekében (EUCAP Száhel Niger).
                  
               
                     (2)
                  
                  
                     A Tanács 2018. szeptember 18-án elfogadta a (KKBP) 2018/1247 határozatot (2), amely 2020. szeptember 30-ig meghosszabbította az EUCAP Száhel Nigert.
                  
               
                     (3)
                  
                  
                     A Tanács 2019. május 22-én elfogadta a (KKBP) 2019/832 határozatot (3), amely előírja, hogy az EUCAP Száhel Nigernek – a nigeri alapmegbízatása sérelme nélkül – elő kell segítenie a Száhel-övezeti KBVP-fellépés regionalizációját.
                  
               
                     (4)
                  
                  
                     A Politikai és Biztonsági Bizottság 2020. május 28-án és június 30-án az EUCAP Száhel Niger stratégiai felülvizsgálatának keretében megállapodott az említett misszió 2022. szeptember 30-ig történő meghosszabbításáról.
                  
               
                     (5)
                  
                  
                     A 2012/392/KKBP határozatot ennek megfelelően módosítani kell.
                  
               
                     (6)
                  
                  
                     Az EUCAP Száhel Niger végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2012/392/KKBP határozat a következőképpen módosul:
            
                        1.
                     
                     
                        a 3. cikk (1) bekezdésének c) és d) pontja helyébe a következő szöveg lép:
                        
                                    „c)
                                 
                                 
                                    a migrációval kapcsolatos uniós célkitűzések támogatása érdekében megerősíti a nigeri biztonsági erők határigazgatási, illetve az irreguláris migráció elleni küzdelemmel kapcsolatos kapacitásait,
                                 
                              
                                    d)
                                 
                                 
                                    elősegíti a terrorizmus, a szervezett bűnözés és az irreguláris migráció elleni küzdelemmel, valamint a határigazgatással kapcsolatban folytatott nemzeti, regionális és nemzetközi koordinációt.”;
                                 
                              
                  
                        2.
                     
                     
                        a 13. cikk (1) bekezdése a következő albekezdéssel egészül ki:
                        „Az EUCAP Száhel Niger misszióval járó kiadások fedezésére szánt pénzügyi referenciaösszeg a 2020. október 1. és 2022. szeptember 30. közötti időszakra 73 758 441,09 EUR.”;
                     
                  
                        3.
                     
                     
                        a 16. cikkben a második mondat helyébe a következő szöveg lép:
                        „Ezt a határozatot 2022. szeptember 30-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. szeptember 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2012/392/KKBP határozata (2012. július 16.) az Európai Unió nigeri KBVP-missziójáról (EUCAP Sahel Niger [helyesen: EUCAP Száhel Niger]) (HL L 187., 2012.7.17., 48. o.).
         
            (2)  A Tanács (KKBP) 2018/1247 határozata (2018. szeptember 18.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról (HL L 235., 2018.9.19., 7. o.).
         
            (3)  A Tanács (KKBP) 2019/832 határozata (2019. május 22.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról (HL L 137., 2019.5.23., 64. o.).